text: Kvinde med 60.000 kuglepenne
  27 februar 2013 kl. 14.22
  En kvinde fra Billund er så vild med kuglepenne, at hun har en samling på 60.000. Nu skal de udstilles på museum.
  Margit Kristiansen er vild med kuglepenne. Så vild, at hun har samlet 60.000 af dem.
  Egentlig overtog hun bare sin søns lille samling, da han ikke gad samle længere - og pludselig Margit Kristiansen blev så bidt af at samle kuglepenne, at hun nu har 60.000 kuglepenne i alle farver, former og størrelser.
  - På et tidspunkt var jeg kommet op på så mange, at jeg var nødt til at få bygget et særligt skur ude i haven til alle mine kuglepenne! Så nu står de derude i kasser, siger Margit Kristiansen.
  Margit Kristiansen har ikke tal på, hvor mange penge hun har brugt på sin hobby, men det løber op i tusindvis af kroner, og hun kan let komme af med flere hundrede kroner, når hun er til kuglepen-træf to gange om året. 
  Her mødes entusiaster for at bytte og købe af hinanden.
  Margit Kristiansen har ikke nogen egentlige yndlingskuglepenne i sin samling, men Parker-modellen med indgraveringen ?politichefens kuglepen? stikker alligevel ud.
  - Jeg har ingen anelse om, hvor jeg har den fra ? men stjålet, det er den i hvert fald ikke, siger hun.
  En del af samlingen udstilles nu på Egnsmuseet i Vandel.
  